11 elbiler du kan lease for under 3.500 kroner

I vores første artikel om elbiler til leasing under 3.000 kroner pr. måned, udforskede vi nogle af de mest økonomiske og attraktive valg for budgetbevidste bilister. Nu går vi skridtet videre og ser på endnu flere elbiler, der holder sig under 3.500 kroner om måneden.

Du får virkelig meget mere for pengene, hvis du er villig til at lægge op til 500 kroner mere om måneden. Her er der biler, der klarer ture på tværs af landet, uden opladning forstås, og biler der må have op til 1.500 kilo på krogen.

Herunder er 11 elbiler, der alle kan leases for mellem 3.000 og 3.499 kroner om måneden. Vi har beregnet leasingtilbuddene ud fra den samlede leasingudgift over perioden, herunder førstegangsydelse, set i forhold til bilens kontantpris. Jo lavere dette forhold er, jo mere fordelagtigt er det at lease frem for at købe. En tommelfingerregel er, at de samlede leasingomkostninger skal være under 50 procent af kontantprisen for at leasing anses for at være virkelig fordelagtigt.

Her er vores vurdering af de nye kandidater:

Citroën ë-C3 VTR Sport

Citroën ë-C3 er en prisvenlig lille elbil, der med sin kompakte størrelse og lave leasingomkostninger passer perfekt til bykørsel. Med en rækkevidde på 320 km og en ladehastighed på 100 kW er den oplagt til kortere ture og daglig pendling. Hvis du ikke har for langt til arbejde. De totale leasingomkostninger er dog høje i forhold til bilens kontantpris – 64,6 procent – hvilket tæller ned i vores vurdering.

Fordele: Lav månedlig betaling og overkommelig udbetaling.

Ulemper: Begrænset rækkevidde og langsom opladning sammenlignet med konkurrenter.

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.295 kr. | 9.995 kr. | 36 mdr. | 129.215 kr. | 199.990 kr. | 64,6 %

Cupra Born Pasion

Cupra Born imponerer med en rækkevidde på op til 546 WLTP-kilometer og en sportslig motor på 231 hestekræfter. Bilen har en moderne æstetik og en hurtig ladehastighed, hvilket gør den velegnet til længere ture. Leasingomkostningerne svarer til bare 42,6 procent af kontantprisen, hvilket er langt under grænsen for fordelagtig leasing.

Fordele: Lang rækkevidde og kraftig motor.

Ulemper: Ingen trækkapacitet .

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.395 kr. | 4.995 kr. | 36 mdr. | 127.815 kr. | 299.990 kr. | 42,6 %

Hyundai Ioniq 5 63kWh

Hyundai Ioniq 5 skiller sig ud med sit futuristiske design og praktiske funktioner. Den har en solid rækkevidde på 440 kilometer og en imponerende ladehastighed på 195 kW, hvilket gør den ideel til både by- og langdistancekørsel. Leasingprisen er 51,5 procent af kontantprisen, hvilket gør den til et økonomisk attraktivt valg, der nærmer sig et rigtig godt tilbud.

Fordele: Hurtig opladning og høj trækkapacitet.

Ulemper: Kortere rækkevidde end nogle af konkurrenterne.

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.495 kr. | 22.495 kr. | 36 mdr. | 149.315 kr. | 289.995 kr. | 51,5 %

Hyundai Ioniq 6 Ultimate (*)

Hyundai Ioniq 6 er en teknologisk avanceret sedan, der kombinerer høj ydeevne med luksus. Med en rækkevidde på 519 kilometer og en ladehastighed på 233 kW er den blandt de bedste i sin klasse. Leasingomkostningerne udgør bare 40,7 procent af kontantprisen, hvilket gør den til et af de mest fordelagtige leasingvalg på listen. Du skal dog være hurtig på aftrækkeren, for dette er et begrænset tilbud der kun gælder biler på lager.

Fordele: Fantastisk ladehastighed og kraftfuld motor.

Ulemper: Højere udbetaling.

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.495 kr. | 29.995 kr. | 36 mdr. | 156.815 kr. | 384.995 kr. | 40,7 %

Kia Niro EV

Kia Niro EV er en praktisk og rummelig elbil med en rækkevidde på 460 kilometer. Den er et godt valg for familier og tilbyder en balanceret kombination af pris og funktionalitet. Leasingprisen er 54,7 procent af kontantprisen, hvilket gør den til et rimeligt valg, men ikke en topkandidat i forhold til leasingfordele.

Fordele: God balance mellem pris og rækkevidde.

Ulemper: Langsom opladning sammenlignet med andre.

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.395 kr. | 29.995 kr. | 36 mdr. | 153.215 kr. | 279.999 kr. | 54,7 %

MG4 XPower Performance

MG4 XPower er et monster af en bil i prisklassen.

MG4 XPower Performance er en højtydende elbil med en kraftfuld motor på 435 heste og en rækkevidde på 385 kilometer. Den har en ladehastighed på 140 kW og tilbyder en dynamisk køreoplevelse til en rimelig samlet pris. Leasingprisen udgør 54,7 prisen af kontantprisen, hvilket gør den til et solidt valg, men ikke det mest fordelagtige.

Fordele: Kraftfuld motor og dynamisk ydeevne.

Ulemper: Moderat rækkevidde sammenlignet med andre i klassen.

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.395 kr. | 19.995 kr. | 36 mdr. | 142.215 kr. | 259.999 kr. | 54,7 %

Mini Cooper E

Mini Cooper E er en kompakt og stilfuld elbil, der er velegnet til bykørsel og kortere ture. Med en rækkevidde på 305 kilometer og en ladehastighed på 70 kW er den praktisk til dagligt brug. Leasingprisen er 49,3 procent af kontantprisen, hvilket gør den til et fordelagtigt leasingvalg.

Fordele: Stilfuldt design og attraktiv leasingpris.

Ulemper: Begrænset rækkevidde og lavere ladehastighed.

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.295 kr. | 15.000 kr. | 36 mdr. | 139.515 kr. | 283.073 kr. | 49,3 %

Nissan Ariya Engage 63kWh

Foto: Nissan

Nissan Ariya kombinerer flot design med solid ydeevne. Med en rækkevidde på 404 kilometer, en motor på 214 hk og en ladehastighed på 130 kW, er den et alsidigt valg til både daglig pendling og længere ture. Leasingprisen er 49,4 procent af kontantprisen, hvilket gør den til et attraktivt leasingvalg.

Fordele: God rækkevidde og trækkapacitet.

Ulemper: Ladehastigheden kunne være bedre sammenlignet med konkurrenter.

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.495 kr. | 14.995 kr. | 36 mdr. | 140.815 kr. | 285.000 kr. | 49,4 %

Renault Megane E-Tech 220hk

Renault Megane E-Tech

Renault Megane E-Tech kombinerer moderne design med imponerende rækkevidde. Med en rækkevidde på 442 kilometer, en motor på 220 hk og en ladehastighed på 130 kW, er den et godt valg for både pendling og længere ture. Leasingomkostninger er dog i den høje ende, hvis man skal være krakilsk.

Fordele: God rækkevidde og stærk motor.

Ulemper: Ikke den bedste på nogle punkter.

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.495 kr. | 9.995 kr. | 36 mdr. | 135.815 kr. | 254.990 kr. | 53,3 %

Skoda Elroq 50

Skoda Elroq (her i Sportline-udgave).

Skoda Elroq 50 er en robust og praktisk elbil, der passer godt til dem, der ønsker en alsidig bil med mulighed for træk. Med en rækkevidde på 373 kilometer og en ladehastighed på 145 kW, er den et solidt valg til daglig brug. Leasingprisen er 51,7 procent af kontantprisen, hvilket gør den attraktiv som leasingvalg.

Fordele: Alsidig og praktisk med trækkapacitet.

Ulemper: Kortere rækkevidde sammenlignet med konkurrenterne.

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.295 kr. | 9.995 kr. | 36 mdr. | 129.215 kr. | 249.995 kr. | 51,7 %

Volkswagen ID.3 Life+

Volkswagen ID.3 er en alsidig elbil med en rækkevidde på 387 kilometer og en motor på 170 hk. Med en ladehastighed på 145 kW og en samlet leasingpris, der udgør 46,8 procent af kontantprisen, er den et solidt valg.

Fordele: God ladehastighed og alsidigt design. Leasingomkostningene er væsentlig lavere end tommelfingerreglen for fordelagtig leasing (50 procent).

Ulemper: Ingen mulighed for krog.

Månedlig leasingpris | Udbetaling | Leasingperiode | Totale omkostninger | Kontantpris | Procentdel
3.295 kr. | 5.000 kr. | 36 mdr. | 124.220 kr. | 264.995 kr. | 46,8 %

Mere info

Denne opfølger til vores tidligere artikel giver et bredere perspektiv på elbiler til leasing under 3.500 kroner pr. måned. Hvis du skal køre langt, står Hyundai Ioniq 6 Ultimate som det oplagte valg med sin imponerende rækkevidde, hurtige ladehastighed og lave leasingomkostninger.

Alternativt er Cupra Born et stærkt valg, hvis du ønsker en kombination af frækt design, lang rækkevidde og lave leasingomkostninger – men kan leve uden at kunne sætte en trailer efter vognen.

Uanset dine behov findes der en elbil på denne liste, der kan matche dit budget og dine kørselsvaner. Men det vigtigste er naturligvs at komme ud og prøvekøre de modeller, du finder interessante, for at finde ud af, om du og bilen er kompatible.

Herunder en hurtig oversigt over de 11 bilers tekniske formåen:

Model | Rækkevidde | Motor | DC-opladning | Ladehastighed | Træk
Citroën ë-C3 | 320 km | 113 hk | 100 kW | 340 km/t | 550 kg
Cupra Born | 546 km | 231 hk | 175 kW | 710 km/t | Ikke muligt
Hyundai Ioniq 5 | 440 km | 170 hk | 195 kW | 800 km/t | 750 kg
Hyundai Ioniq 6 | 519 km | 325 hk | 233 kW | 1.150 km/t | 1.500 kg
Kia Niro EV | 460 km | 204 hk | 72 kW | 390 km/t | 750 kg
MG4 XPower | 385 km | 435 hk | 140 kW | 560 km/t | 500 kg
Mini Cooper E | 305 km | 184 hk | 70 kW | 380 km/t | Ikke muligt
Nissan Ariya | 404 km | 214 hk | 130 kW | 450 km/t | 750 kg
Renault Megane E-Tech | 442 km | 220 hk | 130 kW | 530 km/t | 900 kg
Skoda Elroq 50 | 373 km | 170 hk | 145 kW | 500 km/t | 1.000 kilo
Volkswagen ID.3 | 387 km | 170 hk | 145 kW | 510 km/t | Ikke muligt

Og herunder en komplet oversigt over leasingpriser på de 18 modeller, vi har omtalt i de to artikler. Du kan klikke på kategorien for at sortere efter eksempelvis udbetaling eller totale omkostninger.

11 elbiler du kan lease for under 3.500 kroner